CELEX: 62014CA0347
Language: fi
Date: 2015-10-21 00:00:00
Title: Asia C-347/14: Unionin tuomioistuimen tuomio (toinen jaosto) 21.10.2015 (ennakkoratkaisupyyntö, jonka on esittänyt Verwaltungsgerichtshof – Itävalta) – New Media Online GmbH v. Bundeskommunikationssenat (Ennakkoratkaisupyyntö — Direktiivi 2010/13/EU — Ohjelman ja audiovisuaalisen mediapalvelun käsitteet — Audiovisuaalisen mediapalvelun pääasiallisen tarkoituksen määrittäminen — Palvelun verrattavuus televisiolähetyksiin — Lyhyet videot, joita tarjotaan sanomalehden verkkosivuston alasivustolla)

14.12.2015   
            
            
               FI
            
            
               Euroopan unionin virallinen lehti
            
            
               C 414/7
            
         Unionin tuomioistuimen tuomio (toinen jaosto) 21.10.2015 (ennakkoratkaisupyyntö, jonka on esittänyt Verwaltungsgerichtshof – Itävalta) – New Media Online GmbH v. Bundeskommunikationssenat
   (Asia C-347/14) (1)
   
   ((Ennakkoratkaisupyyntö - Direktiivi 2010/13/EU - Ohjelman ja audiovisuaalisen mediapalvelun käsitteet - Audiovisuaalisen mediapalvelun pääasiallisen tarkoituksen määrittäminen - Palvelun verrattavuus televisiolähetyksiin - Lyhyet videot, joita tarjotaan sanomalehden verkkosivuston alasivustolla))
   (2015/C 414/10)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgerichtshof
   
      Pääasian asianosaiset
   
   
      Valittaja: New Media Online GmbH
   
      Vastapuoli: Bundeskommunikationssenat
   
      Tuomiolauselma
   
   
               1)
            
            
               Audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta 10.3.2010 annetun Euroopan parlamentin ja neuvoston direktiivin 2010/13/EU (audiovisuaalisia mediapalveluja koskeva direktiivi) 1 artiklan 1 kohdan b alakohdassa tarkoitettua ”ohjelman” käsitettä on tulkittava siten, että se kattaa tilanteen, jossa sanomalehden verkkosivustolla olevalla alasivustolla asetetaan saataville lyhytkestoisia videoita, jotka ovat paikallistapahtumia, urheilua tai viihdytystä käsittelevistä uutisista koostuvia lyhyitä jaksoja.
            
         
               2)
            
            
               Direktiivin 2010/13 1 artiklan 1 kohdan a alakohdan i alakohtaa on tulkittava siten, että arvioitaessa palvelun, jossa sanomalehden sähköisen version yhteydessä asetetaan saataville videoita, pääasiallista tarkoitusta on selvitettävä, onko tällä palvelulla sellaisenaan kyseisen verkkosivuston ylläpitäjän sanomalehtitoimintaan nähden itsenäinen sisältö ja tehtävä vai onko se pelkästään erottamaton osa tätä toimintaa erityisesti siksi, että audiovisuaalinen aineisto liittyy tekstitarjontaan. Tämän arvioinnin tekeminen on ennakkoratkaisua pyytäneen tuomioistuimen asia.
            
         
      (1)  EUVL C 329, 22.9.2014.